# Βικιπαίδεια συζήτηση:Αξιοσημείωτοι θίασοι

### Από τη Βικιπαίδεια, την ελεύθερη εγκυκλοπαίδεια

Με αφορμή το εύστοχο σχόλιο της Αχρήστη στο διάλογο για τη Θεατρική ομάδα Ελλήνων Γενεύης, προτείνω να χωριστούν οι θίασοι σε κατηγορίες: Επαγγελματιών και Ερασιτεχνών ηθοποιών - επίσης Ελλάδας και Εξωτερικού - με υποκατηγορία Αθήνας και Υπόλοιπης Ελλάδας. Να γίνονται δεκτές ομάδες με διάρκεια στο χρόνο, π.χ. από 10ετία και πάνω.

Το ίδιο και για τα θέατρα. Δε μπορεί να είναι στην ίδια λίστα θέατρα της Ελλάδας και του εξωτερικού... Έτσι πιστεύω τουλάχιστον. --Geographe 11:51, 18 Μαΐου 2007 (UTC)--Geographe 11:54, 18 Μαΐου 2007 (UTC)

Το παρακάτω κείμενο έχει αντιγραφεί από τη συζήτηση διαγραφής για τη Θεατρική Ομάδα Ελλήνων Γενεύης [http://el.wikipedia.org/wiki/%CE%92%CE%B9%CE%BA%CE%B9%CF%80%CE%B1%CE%AF%CE%B4%CE%B5%CE%B9%CE%B1:%CE%A3%CE%B5%CE%BB%CE%AF%CE%B4%CE%B5%CF%82_%CE%B3%CE%B9%CE%B1_%CE%B4%CE%B9%CE%B1%CE%B3%CF%81%CE%B1%CF%86%CE%AE/%CE%9C%CE%B1%CE%90%CE%BF%CF%85_2007#.CE.98.CE.B5.CE.B1.CF.84.CF.81.CE.B9.CE.BA.CE.AE_.CE.9F.CE.BC.CE.AC.CE.B4.CE.B1_.CE.95.CE.BB.CE.BB.CE.AE.CE.BD.CF.89.CE.BD_.CE.93.CE.B5.CE.BD.CE.B5.CF.8D.CE.B7.CF.82

## [Επεξεργασία] Θεατρική Ομάδα Ελλήνων Γενεύης

Δεν τεκμηριώνεται για ποιό λόγο ξεχωρίζει αυτή η θεατρική ομάδα από τις υπόλοιπες θεατρικές ομάδες της Γενεύης ή του κόσμου. Ίσης σημαντικότητας με το αν υπήρχε Θεατρική Ομάδα Ελβετών Αθήνας ή Θεατρική Ομάδα Ιταλών Μόσχας. Μία παράγραφος αναφέρεται στην πρώτη παρουσίαση του θεατρικού έργου που ανέβασε η ομάδα και λιγότερο στην δική της παρουσίαση, μία παράγραφος είναι αυτοαναφορά (λόγια του σκηνοθέτη), και ακόμη μία αναφέρεται στον σκηνοθέτη. Αφαιρώντας αυτές τις τρεις παραγράφους μένει μόνο μία παράγραφος τεσσάρων γραμμών που αναφέρονται στην ίδια την θεατρική ομάδα, δείγμα του ξεχειλώματος του άρθρου. — Geraki ΣΜ - 2007-05-15T 11:44Z.

- Διαγραφή. Γιατί συν τοις άλλοις και είναι ερασιτεχνική και δεν ξέρουμε τι έκανε η ομάδα από το 1997 ως το 2007. Πιθανόν τίποτα αλλά και να είχε παρουσιάσει έργο στην Ελβετία δεν υπάρχει καμία σπουδαιότητα. --(cubic[*]star(Συζήτηση(Email))) 11:55, 15 Μαΐου 2007 (UTC)

- Σχόλιο Το άρθρο που αφορά στην Θεατρική Ομάδα Ελλήνων Γενεύης το ανέβασα μόλις προχθές με αφορμή την τελευταία της παράσταση, καθώς διαπίστωσα ότι, παρά τη μακρόχρονη σκληρή δουλειά των ερασιτεχνών ηθοποιών που είδα "από μέσα" για πρώτη φορά, η δράση τους δεν έχει καταγραφεί επίσημα στο διαδίκτυο.

Να σημειώσω ότι παρόλο που συμμετείχα στην παράσταση αυτή, πουθενά στο άρθρο αυτό δεν αναφέρω το όνομά μου, ούτε φαίνομαι στη φωτογραφία (αυτά τα λέω για να μη νομίζει κάποιος ότι έγιναν όλα για ...προσωπική προβολή - καθώς σε σχόλιό σας γίνεται λόγος για "αυτοαναφορά" ) Βεβαίως δε γνωρίζω όλες τις λεπτομέρειες σχετικά με τις προηγούμενες παραστάσεις της Ομάδας, όμως περιμένω τη συνεισφορά κι άλλων μελών της στην Βικιπαίδεια ώστε η συγκεκριμένη σελίδα να εμπλουτιστεί στο άμεσο μέλλον με όλα τα αναγκαία στοιχεία. Μάλιστα έστειλα σχετικό λινκ σε ανθρώπους που εργάζονται επί χρόνια στην Ομάδα... Σκέφτηκα "η αρχή είναι το ήμισυ του παντός", οπότε το άρθρο αυτό ανέβηκε, έστω και περιέχοντας βασικές μόνο πληροφορίες, για να αποτελέσει τό θεμέλιο... θ'αρχίσουμε να το χτίζουμε σιγά-σιγά... θεωρώ μάλιστα αυτή τη διαδικασία πολύ όμορφη και μπορεί να γίνει με ιδιαίτερη επιμέλεια και αγάπη (κυρίως όμως: με γνώση!) από πολλούς ανθρώπους. Θα αλλάξουν πολλά, σίγουρα.

Γιατί θεωρώ πως πρέπει να υπάρχει αυτή η σελίδα;

- πρόκειται για μια αξιόλογη πολιτιστική δραστηριότητα Ελλήνων της διασποράς, με διάρκεια στο χρόνο και με ποιότητα... Ο σκηνοθέτης μάλιστα έχει πολύχρονη εμπειρία ως ηθοποιός αλλά και ως σκηνοθέτης, πλάι σε μεγάλους δασκάλους... αξίζει να καταγραφεί, κατά την ταπεινή μου γνώμη.

- η ύπαρξη της σελίδας αυτής μπορεί να αποτελέσει αφορμή για δημιουργία κι άλλων ανάλογων θεατρικών ομάδων Ομογενών στην ίδια ή σε άλλη χώρα

- μπορεί ίσως να εμφυσήσει την ιδέα, την πρώτη σκέψη για κάτι τέτοιο σε άλλους συμπατριώτες μας που ζουν μακριά από την Ελλάδα.

-αποτελεί πηγή πληροφοριών για ανθρώπους που τους ενδιαφέρει το ερασιτεχνικό θέατρο, από άποψη έρευνας. Το θέατρο ξεκίνησε από την Ελλάδα, είναι διαδεδομένο σε όλες τις άκρες του κόσμου και θεωρώ σημαντικό να καταγραφεί η παρουσία των διαφόρων ομάδων Ελλήνων ερασιτεχνών.

-απαντώντας σε ανωτέρω σχόλιο: η παρουσία της ομάδας στη Βικιπαίδεια δε σημαίνει ότι έχει κάτι ξεχωριστό από άλλες ομάδες -αλλά δεν καταλαβαίνω γιατί να μην είναι η αφορμή για δημιουργία κι άλλων ανάλογων σελίδων (αντίστοιχων θεατρικών ομάδων) αντί να προτείνετε το "κατέβασμά της"; Δεν καταλαβαίνω πάντως τη σύγκριση με "θεατρική ομάδα Ιταλών Μόσχας"! Η συγκεκριμένη θεματική κατηγορία παρουσιάζει ελληνικούς θεατρικούς θιασους στην ελληνική έκδοση της Βικιπαίδεια... δεν είμαστε εκτός θέματος νομίζω... Επίσης: η αναφορά στην πρώτη παρουσίαση του έργου γίνεται καθώς ήταν ΟΡΟΣΗΜΟ για το νεοελληνικό θέατρο. Έτσι κάποιος που δε γνωρίζει, μπορεί να αναζητήσει το σχετικό εσωτερικό σύνδεσμο για τις μεγάλες προσωπικότητες που συμμετείχαν τότε...

και κάτι τελευταίο, εκφράζοντας τη λύπη μου γι'αυτά που διάβασα παραπάνω - που νομίζω ότι αδικούν τη συγκεκριμένη προσπάθεια... είναι εύκολο να γκρεμίζουμε- σίγουρα πιο εύκολο από το να χτίζουμε... Με εκτίμηση, Geographe

- Σχόλιο Δεν είσαι στην Ελληνική Βικιπαίδεια. Είσαι στην ελληνική έκδοση της, δηλαδή πιο απλά στην ελληνόφωνη. Αρά οι Έλληνες της διασποράς δεν μας λένε κάτι.--Ύπατος Λυδήριος 18:39, 15 Μαΐου 2007 (UTC)

- Σχόλιο Δηλαδή οι Έλληνες της διασποράς δεν έχουν λόγο να ...κυκλοφορούν εδώ μέσα; Δεν καταλαβαίνω τί θες να πεις. Από τη λύπη περνώ στην απογοήτευση με αυτά που ακούω... Α, και το άλλο: ποτέ δεν είπα "Ελληνική Βικιπαίδεια". Είπα "Ελληνική έκδοση της Βικιπαίδεια". Απόδειξη, λίγες σειρές πιο πάνω! Με εκτίμηση, Geographe

  - Νομίζω οτι το σχόλιο μου ταιριάζει πολύ καλά στο πρώτο πράγμα που λές. Να σου θυμίσω όμως: «πρόκειται για μια αξιόλογη πολιτιστική δραστηριότητα Ελλήνων της διασποράς» 2) «η ύπαρξη της σελίδας αυτής μπορεί να αποτελέσει αφορμή για δημιουργία κι άλλων ανάλογων θεατρικών ομάδων Ομογενών στην ίδια ή σε άλλη χώρα». Σου ξεκαθαρίζω λοιπόν οτι το γεγονός οτι είναι ομογενείς δεν λέει τίποτα. Μπορεί μεταξύ των ελληνικών κοινοτήτων να έχουν ξεχωρίσει αλλα και πάλι δεν σημαίνει κάτι. Και το ξεκαθαρίζω γιατι αναφέρεις συνέχεια τους ομογενείς. Με εκτίμηση--Ύπατος Λυδήριος 19:44, 15 Μαΐου 2007 (UTC)

- Διαγραφή. Αγαπητέ Γεωγράφε, καλωσήρθες. Κάνε τον κόπο να διαβάσεις λίγο καλύτερα την πολιτική της ΒΠ (ελληνικής, αγγλικής, γαλλικής κλπ.), θα σε βοηθήσει να καταλάβεις καλύτερα το περιεχόμενο αυτής της συζήτησης. Ο λόγος για τον οποίο προτείνεται αυτό το άρθρο για διαγραφή είναι ότι η ΒΠ δεν είναι κατάλογος, αλλά προσπαθεί να γίνει εγκυκλοπαίδεια. Αυτό σημαίνει ότι θα πρέπει τα άρθρα να αφορούν θέματα ήδη γνωστά. Η χρήση της ΒΠ ώστε να γίνει κάτι γνωστό δεν είναι ενδεδειγμένη. Αυτό φυσικά δε σημαίνει ότι η προσπάθεια της θεατρικής ομάδας δεν είναι αξιόλογη. Φέρε 3-4 κριτικές από μεγάλες γνωστές εφημερίδες (θετικές ή αρνητικές, αδιάφορο) και το άρθρο θα παραμείνει (έτσι, δυστυχώς ή ευτυχώς, κρίνεται η σπουδαιότητα θεάτρων και θιάσων). Κι όσο για το αν είναι πιο εύκολο να χτίζεις ή να γκρεμίζεις, η σελίδα αυτή είναι η απόδειξη ότι το γκρέμισμα είναι πολύ πιο δύσκολο από το χτίσιμο-δες πόσοι χρήστες κάθονται και συζητάνε για κάθε άρθρο επί τόσες μέρες, ενώ αντίθετα τα περισσότερα υποψήφια για διαγραφή άρθρα τα έχει γράψει ένας μόνος του σε μια νύχτα (ή μέρα).--Αρχίδαμοςμίλα μου 19:37, 15 Μαΐου 2007 (UTC)

(μετά από σύγκρουση επεξεργασίας)

- Αγαπητέ Geographe, όλοι μας έχουμε περάσει την εποχή του ανθρώπου που άρχισε να γράφει στη Βικιπαίδεια, μια περίοδο στην οποία δεν είχαμε διαβάσει τι είναι και τι δεν είναι η Βικιπαίδεια. Ρίξε μια ματιά στους συνδέσμους της συζήτησής σου. Η Βικιπαίδεια είναι εγκυκλοπαίδεια και όχι τόπος για παρουσίαση νέων προσπαθειών, όσο αξιέπαινες και να είναι... Παρακαλώ αναρωτήσου αν θα υπήρχε κάποια εγκυκλοπαίδεια στο σπίτι σου (έκδοσης 2007) που να αναφέρει θεατρική ερασιτεχνική ομάδα η οποία είναι εντελώς άγνωστη. Αν είχες τέτοιο έντυπο, θα το θεωρούσες περιοδικό και όχι εγκυκλοπαίδεια. Έτσι και εδώ. Η Βικιπαίδεια δεν είναι περιοδικό (αν βέβαια η θεατρική ομάδα ήταν γνωστή, ίσως αλλάζει το πράγμα). --Focal Point 19:57, 15 Μαΐου 2007 (UTC)

- Σχόλιο πρόκειται για μια αξιόλογη πολιτιστική δραστηριότητα Ελλήνων της διασποράς, με διάρκεια στο χρόνο και με ποιότητα Αν ισχύει το παραπάνω περί διάρκειας στο χρόνο και η ομάδα είναι γνωστή σε έναν πιο ευρύ κύκλο τότε μπορεί νομίζω το άρθρο να παραμείνει. --Sith Lord Makro 20:00, 15 Μαΐου 2007 (UTC)

  Αναρωτιέμαι πόσοι είναι οι έλληνες που κατοικούν στην Αυστρία.--Ύπατος Λυδήριος 20:04, 15 Μαΐου 2007 (UTC)
    Κι εγώ αναρωτιέμαι πόσοι είναι οι Έλληνες που κατοικούν στο Βέλγιο. Αλλά το ερώτημά σου τι σχέση έχει με το θέμα; (Γενεύη < Ελβετία, ελβετικά τυριά, τράπεζες, γιαλαλαούι και όχι βαλς <Μότζαρτ < Βιέννη < Αυστρία). :))) --Focal Point 20:17, 15 Μαΐου 2007 (UTC)
      Μα είναι ξεκάθαρο οτι αποφάσισα μέσα σε μια στιγμή οτι η Γενεύη ανήκει στην Αυστρία:). Λάθος δικό μου. Ελβετία εννοούσα.--Ύπατος Λυδήριος 20:21, 15 Μαΐου 2007 (UTC)

- Σχόλιο Αρχίδαμε, καταλαβαίνω το συλλογισμό σου και τη λογική της Βικιπαίδειας. Δεν καταλαβαίνω όμως γιατί θα πρέπει να περιορίζονται οι ορίζοντές της μόνο στα "μεγάλα" (σύμφωνα με όσα είπες, άρθρα γνωστών εφημερίδων κλπ). Η ΒΠ δεν είναι κάποιο ογκώδες βιβλίο που το κουβαλάμε στην πλάτη και που θα μας ενοχλούσε το "βάρος του" αν περιείχε τα μεγάλα και πολλά από τα μικρά... Θα έπρεπε (κατά την ταπεινή μου γνώμη) να είναι μια βάση τεκμηριωμένων δεδομένων χωρίς τέτοιους περιορισμούς, ακριβώς λόγω της "άυλης", ψηφιακής μορφής του. Όποιος θέλει να ψάξει "θίασοι" ή "ερασιτέχνες του θεάτρου" π.χ, θεωρώ ότι είναι σημαντικό να μπορεί να βρει, ει δυνατόν, τα πάντα εδώ μέσα. Δείτε την κατηγορία αυτή, υπάρχουν κι άλλοι θίασοι ερασιτεχνών (πχ Θ. Ομάδα Φοιτ. Εστιών Θεσσαλονίκης - μικρό λήμμα που δε συνοδεύεται από "άρθρα γνωστών εφημερίδων"...) κι όμως, καλώς υπάρχουν κατά τη γνώμη μου! Αρκεί όλα εδώ μέσα να είναι καταχωρημένα με σοβαρότητα και ακρίβεια. Το θέμα της θεατρικής ομάδας εξακολουθώ να θεωρώ πως έχει λόγο ύπαρξης... όμως σέβομαι όποια απόφαση ληφθεί και σας εκτιμώ όλους για την ενασχόλησή σας με το θέμα αυτό.

Ναι, είναι γνωστή η ομάδα στην Ελβετία, όχι μόνο στη Γενεύη (όπου ζουν περίπου 2000 Έλληνες). Μάλιστα, παραστάσεις της ομάδας παρακολουθούν και φίλοι του θεάτρου ή φιλέλληνες που ΔΕ μιλούν ελληνικά, αφού όμως διαβάσουν προηγουμένως την περίληψη του έργου στα γαλλικά. Να πω επίσης ότι η τελευταία παράσταση προβλήθηκε από την επίσημη ιστοσελίδα τουρισμού της Γενεύης ενώ συμπεριλήφθηκε και στον επίσημο (έντυπο) οδηγό διασκέδασης της πόλης. Παραθέτω σχετικούς συνδέσμους ως απόδειξη των ανωτέρω:

Οδηγός διασκέδασης της Γενεύης σε έντυπη μορφή(δείτε σελίδα 30)

Σύνδεσμος στην ιστοσελίδα της Geneve/Tourisme

--Geographe 20:28, 15 Μαΐου 2007 (UTC)

- Σχόλιο Επίσης, σχετικά με τους φιλέλληνες της Γενεύης (για να εξηγήσω το ότι πάνε μέχρι και στο ελληνικό θέατρο κι ας μη μιλούν τη γλώσσα μας -κάποιοι από αυτούς τουλάχιστον...), η ιστορία πηγαίνει μακριά, στην Επανάσταση του '21, με τον Jean-Gabriel Eynard, μεγάλο φιλέλληνα που βοήθησε ποικιλοτρόπως τον Αγώνα. Υπάρχει από το ...1919 (!) μεγάλος σύλλογος ΕΛΒΕΤΩΝ που φέρει το όνομά του, είναι πολύ δραστήριος, με περισσότερα από 400 μέλη και τις εκδηλώσεις του τις παρακολουθεί πλήθος Ελβετών (και μερικοί Έλληνες). Σχετικόν πειστήριον:

Ιστοσελίδα Ελβετο/Ελληνικού Συλλόγου

Η Γενεύη επίσης έχει έδρα πανεπιστημιακή για αρχαία ελληνικά καθώς και σύγχρονη ελληνική λογοτεχνία... Μισή ώρα από τη Γενεύη, στη Λωζάννη, ζουν περί τους 1000 ΄Ελληνες ενώ λίγο πιο περα, στη Ζυρίχη (3 ώρες με το τρένο ή το τραίνο... χμμμ), ζουν περί τους 5000 Έλληνες. Πολλοί κάνουν το ταξίδι για να παρακολουθήσουν παραστάσεις της θεατρικής ομάδας Γενεύης... Με λίγα λόγια, η ελληνική παρουσία εδώ είναι σημαντική, με διάφορες μορφές και εκφράσεις - θα ήταν ίσως ένα ωραίο καινούριο λήμμα στη ΒΠ :-) --Geographe 20:43, 15 Μαΐου 2007 (UTC)

- Σχόλιο Έχω εκφράσει εμμέσως την άποψη μου και παλαιότερα, και συνοψίζω: Η Βικιπέδια, καταστατικά (sic), αυτοχαρακτηρίζεται ως copyleft εγκυκλοπαίδεια, και όχι common blog ή οτιδήποτε. Διαβάζω ενίοτε σχόλια όπως: γιουπι! φτάσαμε τα 24.000 άρθρα κοκ. Ίσως να είναι πράγματι λόγος για χαρές, προσωπικά όμως εκτίμησα τον καταστατικό της χαρακτηρισμό, και ενεπλάκη προκειμένου να αυξήσω όσο το δυνατόν αυτό το ελεύθερο δυναμικό γνώσης. Όμως, όταν το 70-80% του περιεχομένου της είναι stub ("στατιστική" από 10 τυχαίες σελίδες) τότε απλά, αυτοαναιρείται στα μάτια του μη ενεργού χρήστη, απλά διότι δεν έχει καμιά απολύτως αξία όχι μόνο ως εγκυκλοπαίδεια, αλλά έστω σαν πηγή πληροφοριών. Είτε μας αρέσει είτε όχι, ελάχιστοι χρήστες του Internet σκέφτονται την Ελληνική Βίκι ως κύρια/πρώτη πηγή πληροφόρησης για οποιοδήποτε θέμα χρειάζονται άμεση πληροφόρηση. Στην πραγματικότητα, οι χρήστες που γνωρίζω εγώ (όχι ότι το δείγμα έχει αντικειμενική αξία, απλά το αναφέρω) θεωρούν την Ελληνική ΒΙΚΙ "σκουπίδια". Προσωπικά, έχω ξεκινήσει μόλις δύο άρθρα στην ΒΙΚΙ (Καμπούτερςκαι Ουίλιαμ Αλόνσο), ενώ έχω ξοδέψει ήδη πάμπολες ώρες προσθέτοντας όποια πληροφορία μπορούσα σε υφιστάμενα άρθρα. Θα συνεχίσω αυτή την τακτική εκτός αν έχω πράγματι χρόνο να αφιερώσω σε έρευνα, καθώς θεωρώ ότι η βελτίωση της ποιότητας πρέπει να είναι πλέον ο στόχος, και όχι η επαύξηση της ποσότητας. Και στην τελική, αν υπάρχουν τεκμηριωμένα όλες αυτές οι πληροφορίες για την σημαντικότητα και την δράση της κάθε Θεατρικής Ομάδας Ελλήνων Γενεύης, γιατί ο όποιος πρωτογράφει δεν κάνει τον κόπο να τα αναφέρει στο άρθρο του εξ αρχής, να γλιτώνουμε και την φασαρία. Εν τέλει, όπως προειπώθηκε από άλλους RTFM!--Thpanagos 21:23, 15 Μαΐου 2007 (UTC)
  - Σχόλιο Thpanagos, Βικιπαίδεια:Μείνετε ψύχραιμοι και μην δαγκώνεις τους νέους. --(cubic[*]star(Συζήτηση(Email))) 21:43, 15 Μαΐου 2007 (UTC)
    - Δεν δαγκώνω. Για να μην παρεξηγηθώ, αποσύρω το F από το RTFM. Και το (!). Τα υπόλοιπα είναι απλές απόψεις και πραγματικές απορίες.

  Και τι σημαίνει είπες RTFM;--ΗΠΣΤΓ 22:50, 15 Μαΐου 2007 (UTC)

- Σχόλιο Thpanago, από την πρώτη στιγμή, στην πρώτη σελίδα που ανέβασα στη ΒΠ σχετικά με τη Θ.Ομάδα πριν από 3 μέρες (δε διαφέρει πολύ από την παρούσα!) αναφέρεται το σημαντικό ως τώρα έργο της: ότι υφίσταται σταθερά από 10ετίας, με αναφορά 5 έργων που έχει ανεβάσει (είναι κι άλλα)-και όχι μόνο στη Γενεύη. Αυτοί δεν είναι επαρκείς λόγοι; Δείτε και τα ανωτέρω σχόλια και τους εξωτερικούς συνδέσμους... τις αναφορές στον επίσημο οδηγό διασκέδασης (κάτι σαν Αθηνόραμα ας πούμε...) της Γενεύης που απευθύνεται σε ευρύ κοινό... οι σχεδόν γεμάτες αίθουσες χωρητικότητας 300 ατόμων από κοινό Ελλήνων και Ελβετών... Σύντομα θα αναφέρονται αυτά και άλλα με χρονολογική σειρά. Αν μπορώ να συνεισφέρω και σε άλλα άρθρα, θα το κάνω με πολλή προσοχή στο μέλλον. Ως εγγεγραμμένος χρήστης επέλεξα να αρχίσω με τη Θ.Ο.Γενεύης. Θα ήταν τουλάχιστον άστοχο εκ μέρους μου, μην πω ανεύθυνο, αν έφτιαχνα το άρθρο στη ΒΠ χωρίς να σκεφτώ πρώτα αν έχει λόγο ύπαρξης... Είδα και τα άλλα άρθρα στην ενότητα "θίασοι" και πείστηκα ότι υπάρχει χώρος. Τώρα δεν καταλαβαίνω πολλές πτυχές της "πολεμικής" που έχει αρχίσει, νιώθω (εκτός από απογοητευμένος) επιπλέον εκτεθειμένος απέναντι σε σοβαρούς ανθρώπους που αποτελούν την Ομάδα οι οποίοι, παρά τις πολλές και σημαντικές δουλειές τους, δίνουν την ψυχή τους κάθε χρόνο για το θέατρο με θαυμαστά αποτελέσματα που εκτίμησα από κοντά και τα κατέγραψα... Επίσης: τί είναι RTFM;... Αφήνω όμως τη σελίδα στην κρίση όλων σας, χωρίς να παρέμβω πάλι - νομίζω ότι τα πιο σημαντικά έχουν ειπωθεί -εκτός αν τεθεί κάποιο συγκεκριμένο ερώτημα. Με εκτίμηση, --Geographe 06:08, 16 Μαΐου 2007 (UTC)

- Συγχώνευση.: Με το άρθρο Γενεύη, κάτω από τον γενικό υπότιτλο "Ελληνική κοινότητα στη Γενεύη" και τον ειδικό "θεατρική ομάδα" με στοιχεία που αφορούν μόνο την ομάδα και όχι τις παραστάσεις. Μέχρι τώρα δεν έχουμε άρθρο για καμία παράσταση, αλλά όταν μπορούμε σημειώνουμε τις πιό αξιοσημείωτες στο σχετικό λήμμα για το θεατρικό έργο. Η συγκεκριμένη παράσταση μέχρι τώρα δεν έχει θεωρηθεί σημαντική. Νομίζω ότι αυτή η τακτική πρέπει να συνεχισθεί. Άρα τα στοιχεία που αφορούν τη συγκεκριμένη παράσταση πρέπει να διαγραφούν όπως και τα ονόματα των συντελεστών, τα οποία δεν ενδιαφέρουν αφού μιλάμε για μία ερασιτεχνική ομάδα. Το αξιοσημείωτο είναι ότι η ομάδα υπάρχει και ανεβάζει έργα. Δεν είναι αξιοσημείωτο ότι πρωταγωνιστεί ο τάδε ή κάνει τα σκηνικά ο δείνα.

Τα παραπάνω αποτελούν την προσωπική μου γνώμη που τη βασίζω σε γενικές αρχές της Βικιπαίδειας και δεν είναι αποτέλεσμα πολιτικής γιατί από όσο γνωρίζω δεν υπάρχει τέτοια πολιτική για θεατρικές ομάδες, όπως λανθασμένα αναφέρθηκε πιο πάνω. Δυστυχώς εξακολουθούμε να κρίνουμε με διαφορετικά κριτήρια αναλόγως των περιπτώσεων και δεν υπάρχει αντικειμενικότητα ως προς τη διατήρηση ή όχι των άρθρων. Δεν είμαι σίγουρη ότι μπορώ να διακρίνω τη διαφορά μεταξύ μιας ερασιτεχνικής θεατρικής ομάδας και ενός ερασιτεχνικού συγκροτήματος, αν και ομολογουμένως, τα συγκροτήματα που υπάρχουν εδώ -από ό,τι φαίνεται τουλάχιστον- είναι αξιολογότερα των υπολοίπων. - Αχρήστης 08:38, 16 Μαΐου 2007 (UTC)

Αποσαφήνιση: RTFM: Read The F.. Manual: Μια από τις συντομεύσεις που καθιερώθηκαν με το Internet, ταυτόχρονα με τα smiles και τα συναφή (LOL- Laughing Out Loud, AFK- Away From Keyboard κτλ)--Thpanagos 08:57, 16 Μαΐου 2007 (UTC)

- Σχόλιο Το σχετικό άρθρο έγινε τώρα πιο "κόμπακτ", μετά από αφαίρεση κάποιων στοιχείων -το έκανα βασιζόμενος σε κάποια από τα παραπάνω σχόλια που ήταν, πράγματι, εύστοχα. Νομίζω ότι ο συγκεκριμένος διάλογος βγάζει κάπου και βοηθά να κατανοήσουμε καλύτερα τις ιδιαιτερότητες της ΒΠ (διάβασα και το FM!), καθώς είναι λογικό και επιθυμητό να σεβόμαστε κάποιους κανόνες. Πάντως, στο άρθρο διατήρησα την αναφορά στο όνομα του σκηνοθέτη που ήταν μαθητής του Καρόλου Κουν και που έχει ως τώρα αξιοσημείωτη θεατρική πορεία (καταγεγραμμένη στο ΚΘΒΕ - δείτε σχετικό σύνδεσμο)- και μάλιστα πέρα από το ερασιτεχνικό επίπεδο. Η ιδέα της συγχώνευσης με το λήμμα "Γενεύη", αν και δεν την απορρίπτω κατηγορηματικά, θεωρώ πως αδικεί τη συγκεκριμένη ομάδα, καθώς πρόκειται για αυτόνομη θεατρική ομάδα με 10χρονη συνεχή κι επιτυχή παρουσία. Ευχαριστώ και πάλι για το ενδιαφέρον. --Geographe 11:52, 16 Μαΐου 2007 (UTC)

- Σχόλιο Προσωπικά η ιδέα της συγχώνευσης της ομάδας με τη Γενεύη με βρίσκει αντίθετο. Δεν είναι λογική αυτή. Δηλαδή τους Πυξ Λαξ να τους βάλουμε στο λήμμα για την Αθήνα; Οχι δεν νομίζω οτι είναι λύση αυτή.--Ύπατος Λυδήριος 13:09, 16 Μαΐου 2007 (UTC)

- Σχόλιο ...ρίξτε και μια ματιά στις παλαιότερες παραστάσεις της Θ.Ομάδας σε Ελλάδα, Κύπρο, Γαλλία και Ελβετία που πρόσθεσα, μετά από αναζήτηση στα αρχεία (μόλις σήμερα είχα πρόσβαση σε αυτά...) Υπάρχουν και άρθρα-αναγγελίες σε αθηναϊκές εφημερίδες (πχ Έθνος, ΝΕΑ, αλλά και στον ελληνικό τύπο της Ζυρίχης) που δε βρίσκω ψηφιακά (είναι του 1999...), όμως τα έχουμε στο αρχείο της ομάδας. Βρήκα μόνο την αναγγελία από ΤΑ ΝΕΑ (δείτε σχετικό σύνδεσμο) και το Κολλέγιο Αθηνών. Αυτά αποτελούν, όσο νά'ναι, ένα δείγμα της σπουδαιότητας του έργου της Ομάδας αυτής. Ευχαριστώ και πάλι για το χρόνο σας. --Geographe 12:07, 17 Μαΐου 2007 (UTC)

Σύντομο σχόλιο: Πάντως αναγνωρίζω πως θα έπρεπε να αρχίσω τη δημιουργία του άρθρου ...σήμερα, που πλέον έχω όλα τα στοιχεία και πρόσβαση στο αρχείο της θεατρικής ομάδας. Πίστευα πως θα μπορούσα να το εμπλουτίζω σταδιακά, γι'αυτό κι έγινε η πρώτη σελίδα πριν από λίγες μέρες, χωρίς να έχω όλα τα στοιχεία... Όμως όλα όσα έβαλα στην πρώτη-πρώτη μορφή του άρθρου ήταν απολύτως ακριβή (πλην του ότι η ομάδα δημιουργήθηκε το 1996 και όχι το 1997)... Επίσης, θεωρώ ότι η σπουδαιότητα της Ομάδας αναδεικνύεται πλέον μέσα από τη νέα μορφή του άρθρου... Και βέβαια θα προχωρήσω στον εμπλουτισμό άρθρου για την ίδια την "Αυλή των Θαυμάτων" που λείπει δυστυχώς από τη ΒΠ (ευχαριστώ Αχρήστη!)... Ευχαριστώ για την κατανόηση. Παρατηρήσεις δεκτές για τη βελτίωση του άρθρου... εν αναμονή της τελικής ετυμηγορίας... Α μπιεντό, που λένε και στο χωριό (το γαλλο-ελβετικό) --Geographe 18:50, 17 Μαΐου 2007 (UTC)

- Διατήρηση. Πιστεύω ότι η παρούσα μορφή του άρθρου αποδεικνύει επαληθευσιμότητα και τεκμηριώνει σημαντικότητα του θέματος. --Focal Point 22:18, 17 Μαΐου 2007 (UTC)

- Διατήρηση. κι εγώ μετά τις τελευταίες προσθήκες και την επαληθευσιμότητα από εφημερίδες που αναφέρθηκε. --Sith Lord Makro 22:21, 17 Μαΐου 2007 (UTC)

- - Το ζήτημα είναι αν η ομάδα είναι αρκετά αξιοσημείωτη για να περιληφθεί στην εγκυκλοπαίδεια και όχι αν υπάρχει ή όχι--προφανώς και υπάρχει. Και, ναι, έχει καταγραφεί τουλάχιστον από μία εφημερίδα μεγάλης κυκλοφορίας· αλλά αυτό δεν τεκμηριώνει την σπουδαιότητά της. (Διατηρώ την ψήφο μου, btw) --(cubic[*]star(Συζήτηση(Email))) 22:26, 17 Μαΐου 2007 (UTC)

- Διαγραφή--Ύπατος Λυδήριος 22:24, 17 Μαΐου 2007 (UTC)
- Διατήρηση. --Thpanagos 09:38, 18 Μαΐου 2007 (UTC)
- Σχόλιο Γνωρίζετε μέχρι τώρα την απέχθεια μου για την έλλειψη κοινών και αντικειμενικών κριτηρίων. Παρακαλώ πριν τη συγκεκριμένη απόφαση, να αναπτυχθεί και να επιτευχθεί συναίνεση τουλάχιστον στο κομμάτι που αφορά τους ερασιτεχνικούς θιάσους στο Βικιπαίδεια:Αξιοσημείωτοι θίασοι. Δεν έχω πρόβλημα ούτε προς την κατεύθυνση της αυστηρότητας ούτε προς την κατεύθυνση της ελαστικότητας για αυτό και δεν συμπληρώνω ακόμα κάτι. Υπενθυμίζω όμως ότι τα κριτήρια μας πρέπει να είναι συναφή σε όλους τους τομείς της Βικιπαίδειας. Σας θερμοπαρακαλώ για άλλη μια φορά να αποφασίσουμε κατευθείαν για όλους τους ερασιτεχνικούς θιάσους αντί να χάνουμε τον χρόνο μας κουβεντιάζοντας κάθε περίπτωση χωριστά.

  Το παρόν άρθρο για μένα δεν είναι εντάξει ακόμα, γιατί εξακολουθεί να έχει στοιχεία για τον σκηνοθέτη της ομάδας. Ο κύριος Γιώργος Σταγκάκης μπορεί να χρειάζεται ξεχωριστό άρθρο (ή όχι) αλλά τα βιογραφικά του στοιχεία δεν έχουν καμία σχέση με την ομάδα. Απλή αναφορά του ονοματός του είναι υπεραρκετή. Επιφυλλάσσομαι να προβώ και σε άλλες μικροαλλαγές εφόσον διατηρηθεί το άρθρο.- Αχρήστης 10:20, 18 Μαΐου 2007 (UTC)

- - Δεν γίνεται αυτό που ζητάς. Αν γινόταν, και η ζωή ολόκληρη θα ήταν πιο εύκολη. Πώς θα αποφασίσουμε για όλους τους ερασιτεχνικούς θιάσους ταυτόχρονα; Δεν μπορώ να φέρω παραδείγματα από το θέατρο, αλλά ας πούμε είναι το ίδιο η ερασιτεχνική ποδοσφαιρική ομάδα των οδηγών της Φ1, με την ερασιτεχνική ποδοσφαιρική ομάδα του ΚΑΦΕ ΑΡΑΧΤΑΝ; Είναι το ίδιο όλοι οι καθηγητές πανεπιστημίου; Όλοι οι συγγραφείς; όλοι οι οδοντίατροι; Ο Λυκουρέζος με την Παπαδοπούλου; κ.ο.κ. Εγώ σέβομαι ότι ο συγγραφέας κόπιασε για να αναδείξει την βιωσιμότητα και διάρκεια του θιάσου καθώς και την τεκμηρίωση των αναγραφόμενων, γιαυτό και άλλαξα άποψη.

Από εκεί και πέρα το κομμάτι των αλλαγών είναι άλλη ιστορία, και δεν έχω πρόβλημα να συμφωνήσω όσον αφορά την απαλοιφή του σκηνοθέτη. Αν στο μέλλον βοηθήσουν και άλλοι την ΘΟΓ, μπορεί να προστεθεί Υποενότητα ή πρότυπο Διατελέσαντες σκηνοθέτες ανάλογα με τα μουσικά συγκροτήματα - πάντως εδώ νομίζω ότι συζητάμε για τη διαγραφή του Άρθρου as a whole--Thpanagos 18:55, 18 Μαΐου 2007 (UTC)

- Σχόλιο Ο Γιώργος Σταγκάκης ασχολείται μια ζωή με το θέατρο, παλαιότερα και επαγγελματικά, ενώ μαθήτευσε πλάι στο μεγάλο δάσκαλο Κουν στο θέατρο Τέχνης. Είναι η "ψυχή" της ομάδας σε ΚΑΘΕ έργο, από συστάσεως ομάδας. Πιστεύω ότι αξίζει η προσωπική αναφορά σε αυτόν, ο Σταγκάκης ΕΙΝΑΙ η ομάδα! Κρίμα που δεν έχει ιδέα από PC... δε θα δει ποτέ αυτά που γράφουμε γι'αυτόν στη ΒΠ.

Κατά τ'άλλα, με αφορμή το παραπάνω εύστοχο σχόλιο του Αχρήστη, προτείνω να χωριστούν οι θίασοι σε κατηγορίες: Επαγγελματιών και Ερασιτεχνών ηθοποιών (επίσης Ελλάδας και Εξωτερικού αν θέλετε... ή Αθήνας και Υπόλοιπης Ελλάδας). Το ίδιο και για τα θέατρα. Δε μπορεί να είναι στην ίδια λίστα θέατρα της Ελλάδας και του εξωτερικού... Έτσι πιστεύω τουλάχιστον. --Geographe 11:51, 18 Μαΐου 2007 (UTC)

- Ήθελα να πω κάτι ακόμα, σχετικά με την έλλειψη "τεκμηρίωσης σπουδαιότητος" που έθεσαν ο cubic[*]star αλλά και ο Αρχίδαμος πιο πάνω (δηλαδή ότι η Θ.Ομάδα αναφέρεται σε μια μόνο μεγάλη αθηναϊκή εφημερίδα ενώ δεν υπάρχουν δημοσιευμένες κριτικές). Ίσως αποτελέσει ένα λιθαράκι και για το γενικότερο διάλογο. Λοιπόν, είναι απόλυτα λογικό να μην υπάρχουν πολλά άρθρα σε ελληνικές εφημερίδες καθώς η ομάδα δραστηριοποιείται κατά κανόνα στην Ελβετία. Η δουλειά που γίνεται είναι επαγγελματική, κι ας πρόκειται για ερασιτέχνες (άντε να το αποδείξεις τώρα...). Έπρεπε να στέλνουν οι αθηναϊκές εφημερίδες τους κριτικούς θεάτρου στην Ελβετία για να βλέπουν τις παραστάσεις μας... ε, αυτό δεν έγινε -ίσως φταίει η Ομάδα που κοιτάζει να κάνει τέχνη και όχι δημόσιες σχέσεις. θα ήταν άδικο να διαγραφεί το άρθρο γι'αυτό τον λόγο. Αν όμως αυτή είναι η επίσημη πολιτική της ΒΠ για τους θιάσους (οι άλλοι θίασοι έχουν, αλήθεια, κριτικές;) και απαιτεί απόλυτη τεκμηρίωση σπουδαιότητας με πλήθος άρθρων κλπ, τότε ναι, υπάρχει πρόβλημα, το βλέπω. Ποιος όμως μπορεί να κρίνει την ποιότητα και τη σπουδαιότητα αλήθεια; Ιδίως όταν πρόκειται για τέχνη, θέατρο; Ο (φίλος) κριτικός που προσφέρθηκε για μια φιλοφρόνηση -οπότε τον βάζω λινκ και "καθάρισα"; Η (γνωστή από το χωριό κλπ) δημοσιογράφος που έγραψε ένα άρθρο στην εφημερίδα για να με κολακεύσει; Δύσκολα πράγματα αυτά, το αναγνωρίζω... Δύσκολη η δουλειά όλων σας εδώ μέσα -όπου ο καθένας μπορεί να μπει στο πειρασμό να γράφει το μακρύ του και το κοντό του κι εσείς οφείλετε να κρατήσετε ένα επίπεδο... Σε αυτή την ψηφοφορία πάντως -είτε το θέλω είτε όχι- κρίνεται μαζί και η δική μου αξιοπιστία ως (νεο)εγγεγραμμένου μέλους καθώς πρότεινα δημιουργία νέου άρθρου χωρίς να τεκμηριώνω τη σπουδαιότητά του (έτσι λένε κάποιοι από σας, τουλάχιστον). Θα σεβαστώ ό,τι αποφασιστεί και δε θα επανέλθω στο θέμα -υπάρχουν τόσα άλλα άρθρα της ΒΠ που θέλουν δουλειά κι ο χρόνος είναι πολύτιμος για όλους μας... Τώρα όμως, στο θέμα "τεκμηρίωση σπουδαιότητας" και πάλι, για να τελειώνω: Υπάρχουν άρθρα στον ελληνικό τύπο της Ζυρίχης, υπάρχουν και άρθρα στο Έθνος και την Ελευθεροτυπία του Νοεμβρίου 1999 (τότε που έγινε περιοδεία σε Ελλάδα και Κύπρο οπότε μαθεύτηκε και στην πατρίδα το γεγονός...) -όχι όμως πραγματικές κριτικές- τα οποία δε μπορώ να βρω από το ψηφιοποιημένο αρχείο των εφημερίδων (ίσως είναι πολύ παλιά), γι'αυτό και δεν υπάρχουν οι αντίστοιχοι εξωτερικοί σύνδεσμοι στο άρθρο. Έχουμε όμως τα αντίστοιχα αποκόμματα των εφημερίδων και είναι στη διάθεση οποιουδήποτε αμφισβητεί την ύπαρξή τους -τα "σκανάρω" και τα στέλνω με e-mail). --Geographe 12:35, 19 Μαΐου 2007 (UTC)

  - Θα πρέπει να δεις το πρόβλημα από άλλη οπτική γωνία, και όχι μόνο για ότι αφορά θεατρικές ομάδες (το ίδιο υπάρχει και σε ποδοσφαιρικές ομάδες, μουσικά συγκροτήματα, ζωγράφους, ποιητές και ότι άλλο φανταστείς).
    - Έχουμε και λέμε: Θεατρικές ομάδες: Ποιές θεατρικές ομάδες βάζουμε σε μια εγκυκλοπαίδεια; Όλες ή τις περισσότερο σημαντικές; Προφανώς το δεύτερο, διαφορετικά βάζεις οποιαδήποτε παρέα έχει παρουσιάσει ένα έργο έστω και σε κοινό δέκα ατόμων. Πως τεκμηριώνεις λοιπόν την σημαντικότητα; Δεν μπορείς να την στηρίξεις ούτε σε προσωπική άποψη, ούτε σε προσωπική γνώση γιατί μπορεί να είσαι υποκειμενικός (έστω και άθελα) και επιπλέον είσαι ένας άγνωστος που κανείς δεν έχει λόγο να εμπιστευτεί ότι δεν μεγαλοποιείς την επιτυχία σε κάτι στο οποίο έχεις άμεση σχέση. Ο μόνος τρόπος είναι να απαιτείται η παράθεση αξιόπιστων και ανεξάρτητων πηγών που να ισχυρίζονται το παραπάνω, δηλαδή ότι αυτή η θεατρική ομάδα είναι κάτι σημαντικό για το θεάτρου και είναι μια από τις σπουδαιότερες θεατρικές ομάδες (του είδους; της πόλης; της χώρας;). Αν στον περιορισμένο χώρο της Γενεύης υπάρχουν 30-40 θεατρικές ομάδες (σίγουρα είναι περισσότερες έτσι;) είναι η συγκεκριμένη μια από τις έστω 10 σημαντικότερες ομάδες; Έχουν ασχοληθεί οι κριτικοί και οι λοιποί σχετικοί με το θέατρο με αυτή την θεατρική ομάδα πέρα από το να ανακοινώσουν μια παράσταση; Έχουν αφιερώσει κάποιο άρθρο στην ίδια την θεατρική ομάδα, εκτός του πλαισίου μιας συγκεκριμένης παράστασης που ανεβάζει; Δεν θα πρέπει να βλέπεις το θέμα από την άποψη του άρθρου που θέλεις να γράψεις αλλά από την άποψη των άρθρων που θα περίμενες να δεις, βάζοντας στο μυαλό σου ποιες θεατρικές ομάδες δεν θα περίμενες να βρίσκονταν σε μια εγκυκλοπαίδεια.
    - Προσωπικά δεν έχω πρόβλημα με το ότι δεν είναι online οι πηγές, αρκεί να πληροφορηθώ ότι αποτελούν άρθρα που αναφέρονται στην θεατρική ομάδα ως οντότητα και όχι απλά ανακοινώσεις ότι κάπου θα ανέβει η τάδε παράσταση κλπ. που μπορεί να το κάνουν για οποιαδήποτε θεατρική ομάδα οποιασδήποτε σπουδαιότητας ή εντός άλλου πλαισίου (π.χ. σε άρθρο για τους Έλληνες της Γενεύης). Για παράδειγμα η σελίδα στα Νεα απλά ανακοινώνει μια παράσταση ανάμεσα σε άλλες εκδηλώσεις, και ο οδηγός διασκέδασης της Γενεύης φαντάζομαι ότι περιλαμβάνει όλες τις παραστάσεις όλων των θεατρικών ομάδων (οπότε αν δεν θεωρείται ότι όλες οι θεατρικές ομάδες όλων των πόλεων μπορούν να έχουν άρθρο, τότε δεν μετράει ως σημείο σπουδαιότητας). Αν οι υπόλοιπες δημοσιεύσεις είναι διαφορετικές και ασχολούνται με την ομάδα, εγώ δέχομαι τον λόγο σου, και μπορείς να γράψεις τα στοιχεία των εκδόσεων στις πηγές του άρθρου. Αν είναι παρόμοιες, η γνώμη μου παραμένει η ίδια. — Geraki ΣΜ - 2007-05-19T 20:07Z.

- Είναι η μοναδική θεατρική ομάδα Ελλήνων στη Γενεύη -ίσως και σε ολόκληρη τη γαλλόφωνη Ελβετία, σίγουρα όμως η μοναδική στην Ελβετία με σταθερή παρουσία άνω των 10 ετών και εμφανίσεις εκτός συνόρων. Το θέατρο είχε σχεδόν πληρότητα στις παραστάσεις της "Αυλής" με κοινό μεικτό, Ελλήνων και Ελβετών -κυρίως όμως Ελλήνων. Μιλάμε για μεγάλη κεντρική αίθουσα της πόλης χωρητικότητας 300 ατόμων... Τα ίδια και σε παλαιότερες παραστάσεις... Επίσης το γεγονός ότι ο έντυπος οδηγός διασκέδασης της Γενεύης περιέλαβε τις παραστάσεις μια ομάδας που απευθύνεται σε κοινό κατά κανόνα ελληνικό, δείχνει τη σημασία του. Όχι, ο οδηγός αυτός ΔΕΝ περιλαμβάνει όλα τα δρώμενα στην πόλη... Καταλαβαίνω όμως γενικά το συλλογισμό σου, Γεράκι, και τον συμμερίζομαι σε ένα βαθμό, ιδίως στο θέμα των άρθρων εφημερίδων... --Geographe 22:58, 19 Μαΐου 2007 (UTC)

  - Νομίζω ότι το κέντρο βάρους παραμένει περισσότερο στο «Ελλήνων της Γενεύης», παρά στο «Θεατρική Ομάδα», όπου θα πρέπει να επικεντρωνόμαστε αν δεν θέλουμε να είμαστε μεροληπτικοί. Αν υπάρχει ιδιαίτερη μεταχείριση σε ότι κάνουν οι εγχώριοι ή ξενιτεμένοι Έλληνες, εγώ θα το παρομοίαζα με ένα φανταστικό μαραθώνιο στο Γιοχάνεσμπουργκ με 10 δρομείς, όπου 7ος τερματίζει ένας Έλληνας μαραθωνοδρόμος και να έχουμε άρθρο για αυτόν επειδή είναι ο μοναδικός Έλληνας, χωρίς να μας ενδιαφέρουν οι έξι γρηγορότεροι από αυτόν (αλλά όχι Έλληνες). Το σχόλιο για τις 30-40 θεατρικές ομάδες της Γενεύης αφορά όλες τις θεατρικές ομάδες, είτε ντόπιων κατοίκων είτε ξένων. Θα μπορούσα επίσης να κάνω την ερώτηση αν θα θεωρούσες φυσικό ή εξαιρετικό να υπάρχει άρθρο για την ίδια θεατρική ομάδα στην γαλλική Βικιπαίδεια, ή εναλλακτικά, αν θα ήταν φυσικό να υπάρχει άρθρο για άλλη αντίστοιχης ενεργητικότητας ή σημαντικότητας θεατρική ομάδα της Γενεύης (χωρίς Έλληνες) στην ελληνική Βικιπαίδεια. Τέλος πάντων, αυτή είναι η άποψή μου και εδώ βρίσκεται για να κριθεί. — Geraki ΣΜ - 2007-05-20T 13:50Z.

- Σχόλιο Προς Thpanagos: Θεωρώ ότι όχι μόνο γίνεται να απόφασίσουμε, αλλά επιβάλλεται. Άλλωστε έτσι κάπως βγαίνουν οι πολιτικές της ΒΠ. Είναι βοήθεια για όλους τους χρήστες να ξέρουμε περίπου πού πρέπει να κινηθούμε. Προς Γεράκι: είναι εξαιρετικά απίθανο να γράψει κριτική θεατρικός κριτικός για ερασιτεχνική παράσταση. Δημοσιεύματα μπορείς να περιμένεις μόνο από τον τοπικό τύπο. Αν συνοψίσουμε όσα έχουν ειπωθεί εγώ καταλαβαίνω ότι οι επιλογές μας είναι οι εξής:

1. δε δεχόμαστε ερασιτεχνικές θεατρικές ομάδες
2. δεχόμαστε ερασιτεχνικές θεατρικές ομάδες σύμφωνα με κριτήρια που επαληθεύουν τη διάρκεια της ομάδας στο χρόνο, αν έχει παρουσιάσει έργα εκτός του τόπου της κτλ.
3. Επειδή οι ερασιτεχνικές θεατρικές ομάδες συνήθως υπάγονται σε κάποιον -τοπικό-φορέα (πχ. ελληνική κοινότητα, Πνευματικό κέντρο, Δήμο, κοινότητα κτλ), δε χρειάζονται ξεχωριστό άρθρο αλλά αναφορά ως υποενότητα του φορέα που τις υποστηρίζει.

Τί πιστεύετε; Φιλικά - Αχρήστης 07:18, 21 Μαΐου 2007 (UTC)

## [Επεξεργασία] Συνέχεια της συζήτησης

  Δεν είμαι τόσο υπέρ στο να δημιουργούνται ειδικοί κανόνες για κάθε θέμα που προκύπτει/είναι δυνατό να προκύψει, από την στιγμή που η γενική πολιτική και η κοινή λογική οδηγούν κατά κανόνα στο ίδιο αποτέλεσμα, αλλά αφού υπάρχει πρόταση, ας γίνει. Άλλωστε από ότι φαίνεται αυτοί που έρχονται για να προωθήσουν συγκεκριμένα πράγματα όπου έχουν συμμετοχή πείθονται ευκολότερα όταν δουν γραμμένο κάτι πολύ συγκεκριμένο στην περίπτωσή τους.

  Προς Αχρήστη (Μήτσο): Καταλαβαίνω ότι είναι απίθανο να γραφτεί μια κριτική για ερασιτεχνική παράσταση, αλλά αυτό δεν σημαίνει ότι αυτόματα όλοι οι ερασιτεχνικοί θίασοι περνούν σε άρθρα εγκυκλοπαίδειας. Το αντίθετο· αν γραφτεί κριτική, τεκμηριώνεται και σημαντικότητα αφού αυτός ο θίασος θα ξεχωρίσει μεταξύ των υπολοίπων.

  Για τις παραπάνω προτάσεις/επιλογές, νομίζω ότι και η 2 και η 3 είναι εφαρμόσιμες, αλλά για το 2, θα πρέπει να προστεθεί η απαίτηση να αποδεικνύεται ότι αποτελούν κάτι ξεχωριστό και όχι απλά ότι παίζουν 10-20 χρόνια. Στο ίδιο μήκος κύματος, δεν θα είχαμε άρθρο για έναν μπουζουξή που παίζει μπουζούκι σε κέντρα εδώ και 30 χρόνια (διάρκεια στο χρόνο, εκτός του τόπου του). Οι σχετικά σημαντικές θεατρικές ομάδες μπορούν να αναφέρονται στο άρθρο του φορέα που τις στηρίζει, και μόνο οι πολύ σημαντικές σε ξεχωριστό άρθρο. Και εκεί ακόμη μπορεί να λειτουργήσει η κοινή λογική. Θεατρικές ομάδες που απλά υπάρχουν και ανεβάζουν παραστάσεις χωρίς κάτι το συνταρακτικό δεν υπάρχει λόγος να έχουν ξεχωριστό άρθρο. — Geraki ΣΜ - 2007-05-26T 09:34Z.

    Οπότε θα μπορούσαμε να κρατήσουμε ως γενικό κανόνα το 3 εκτός από τις περιπτώσεις που υπάρχει αναφορά για το έργο της ομάδας σε επίπεδο εθνικού (ή ειδικού, πχ θεατρικά περιοδικά) τύπου; -Αχρήστης 07:38, 6 Ιουνίου 2007 (UTC)

Συγκεκριμένα, η Θ.Ο.Ελλήνων Γενεύης δεν υπάγεται σε κανένα σύλλογο/φορέα, γι'αυτό και πρότεινα ξεχωριστό άρθρο. Πιστεύετε πως δεν είναι τεκμήριο σπουδαιότητας το ανέβασμα παράστασης στα πλαίσια της πολιτιστικής ολυμπιάδας (τότε που αφίχθη η Ολυμπιακή φλόγα στη Λωζάννη); Ούτε η πρόσκληση από την Κυπριακή Κυβέρνηση και η παράσταση στους προεδρικους κήπους; Και στην Αθήνα; Μάλιστα, άνθρωποι από Ελλάδα και πόλεις της Ελβετίας που παρακολούθησαν την "Αυλή των Θαυμάτων" (γνώστες του αντικειμένου) έμειναν ενθουσιασμένοι κι έπεται συνέχεια σε Ελλάδα και Ελβετία... Όσο για επίσημες κριτικές, αυτό είναι σχεδόν απίθανο να συμβεί για ερασιτεχνικές ομάδες. Πού να βρεθούν οι λεγόμενες "έγκυρες πηγές"; Πάντως, εάν η βάση συζήτησης είναι οι 3 παραπάνω προτάσεις του Αχρήστη, η 2η πιστεύω πως είναι η πιο ρεαλιστική, ενώ σε περίπτωση που μια θ.ομάδα είναι παρακλάδι άλλου φορέα, θα γίνεται αναφορά σε αυτήν στο σχετικό λήμμα του συγκεκριμένου φορέα, ως υποκατηγορία (πρόταση 3 δηλαδή...) Ευχαριστώ. --Geographe 08:55, 6 Ιουνίου 2007 (UTC)

- Σχόλιο Θέτω εδώ και το εξής θέμα που θα περιπλέξει ίσως τα πράγματα (ίσως όμως να βοηθήσει να ξεκαθαρίσουν...): Θεατρική Ομάδα Τρίπολης: υφίσταται από το 1984 με ανελλιπή παρουσία και τιμητικές διακρίσεις: Το Μάρτιο 1995 έλαβε τιμητική διάκριση από την Εταιρία Ελλήνων Θεατρικών Συγγραφέων για την προσφορά της στο θέατρο. Το 1998 στα πλαίσια του εορτασμού των 100 χρόνων της Ελληνικής Εταιρείας Θεατρικών Συγγραφέων, η Θ.Ο.Τ. προσκλήθηκε ως η μόνη ερασιτεχνική ομάδα στην Ελλάδα να παρουσιάσει το έργο "Μήδεια". Την παράσταση "Μπαμπάς ο πόλεμος" την παρακολούθησε και ο ίδιος ο συγγραφέας, ο Ι.Καμπανέλλης ο οποίος δήλωσε συγκινημένος... Περισσότερα: Θεατρική Ομάδα Τρίπολης

Και ...βραβείο: Θ.Ο.Τρίπολης: βραβείο ερασιτεχνικού θεάτρου σε πανελλήνιο φεστιβάλ Άρα; Έχει άραγε θέση κι αυτή στη ΒΠ ως σημαντική Θ.Ο; --Geographe 11:25, 6 Ιουνίου 2007 (UTC)

Νομίζω ότι έχεις προσαρμοστεί αρκετά γρήγορα. Τα επιχειρήματά σου και για τις δυο ομάδες εγώ τα θεωρώ αρκετά, γιατί καλύπτουν τρίτες πηγές, επαληθευσιμότητα, διαχρονικότητα και διάκριση.--Focal Point 20:40, 6 Ιουνίου 2007 (UTC)

Αγαπητέ Γεωγράφε, εδώ δεν τίθεται θέμα πλέον ούτε για την μία ούτε για την άλλη ομάδα. Προσπαθούμε να καταλήξουμε σε μία οδηγία που θα καλύπτει κατά το δυνατον τις περισσότερες περιπτώσεις ερασιτεχνικών ομάδων. Με βάση τα κριτήρια που θα συμφωνήσουμε, θα μπορούμε να κρίνουμε κάθε ομάδα χωριστά σύμφωνα με επιχειρήματα όπως αυτά που παραθέτεις. Κατά τη γνώμη μου, όσο δεν έχουμε συμφωνήσει κριτήρια, ουσιαστικά δυσχαιρένουμε τη διαδικασία κρίσης.Οπότε το ερωτημα για μένα είναι: τα κριτήρια τα θεωρείς σωστά; Θα ήθελες να προσθέσουμε/αφαιρεσουμε κάποιο και γιατί; Φόκαλ, παρομοίως.- Αχρήστης 07:58, 7 Ιουνίου 2007 (UTC)

- Αγαπητέ Αχρήστη, λίγο πιο πάνω αναφέρω πως συμφωνώ με τη 2η πρότασή σου ενώ για θιάσους υπαγόμενους σε συλλόγους κλπ συμφωνώ να αναφέρονται σε υποκατηγορία του αντίστοιχου φορέα (αν βέβαια ο συγκεκριμένος σύλλογος-φορέας πληροί τα κριτήρια παρουσίας του στη ΒΠ! Φτου κι απ'την αρχή η σχετική συζήτηση δηλαδή...)
- Παραθέτω αναλυτικότερα την άποψή μου και προτείνω τα εξής: ένα δημοσιευμένο δελτίο τύπου σε εφημερίδα να αποτελεί απαραίτητο (απαιτούμενο) κριτήριο επαληθευσιμότητας. Εάν η δημοσίευση γίνεται σε μεγάλη αθηναϊκή εφημερίδα, τότε το δελτίο τύπου να αποτελεί και "σχετικό", έλασσον κριτήριο σημαντικότητας (καθώς οι αθηναϊκές εφημερίδες δε δημοσιεύουν ...οτιδήποτε τους αποστέλλεται από κάθε λογής συλλόγους και φορείς... ελέγχουν την "απήχηση" που θα έχει η διαφημιζόμενη εκδήλωση, επαληθεύουν την πηγή, κλπ). Στα υπόλοιπα, ας πούμε "μείζονα" κριτήρια σημαντικότητας βάζω: μακροβιότητα (πάνω από 10 χρόνια; λιγότερο; περισσότερο;), συχνότητα εμφανίσεων (δηλαδή αν μέσα σε 10 χρόνια έχουν ανεβει λιγότερες από 3-4 παραστάσεις (5-6;), αυτό να αποτελεί αιτία αποκλεισμού από τη ΒΠ) εμφανίσεις σε Ελλάδα ή/και εξωτερικό, συμμετοχή σε φεστιβάλ θεάτρου ή γνωστές καλλιτεχνικές εκδηλώσεις και φυσικά τυχόν βραβεύσεις του έργου της. Έστω και 1 βράβευση προτείνω να αρκεί ως λόγος δημοσίευσης άρθρου. Προτείνω πάντως να απαιτείται γενικά η ικανοποίηση τουλάχιστον 2 κριτηρίων σημαντικότητας (πλην βραβείου). Θεωρώ όμως ότι, παρά τα κριτήρια που θα εισαχθούν, οι θ.ομάδες θα κρίνονται και πάλι συνολικά, κατά περίπτωση, λαμβάνοντας υπόψη και την επιμέλεια του σχετικού άρθρου (σωστή δομή κειμένου, τυχόν αυτοπροβολή ή ύπαρξη υποκειμενικών απόψεων, παρακολούθηση αλλαγών στο άρθρο...).Τα άρθρα των συγκεκριμένων ομάδων στη ΒΠ πιστεύω πως θα πρέπει να είναι σχετικά σύντομα και περιεκτικά, με ένα σύντομο ιστορικό, μια λίστα των προηγούμενων παραστάσεων και βραβεύσεων και προτεινόμενες πηγές για όποιον θέλει να μάθει περισσότερα. Το ιδανικό θα ήταν να είχαμε ήδη μια πλήρη σειρά άρθρων για τους επαγγελματικούς θιάσους και μετά να συμπληρώναμε με άρθρα για ερασιτέχνες... όμως ο καθένας από μας συνεισφέρει με βάση τις γνώσεις του... Παρεμπιπτόντως, ...Φόκαλ σ'ευχαριστώ για τις διορθώσεις σου στο άρθρο για την "Αυλή των Θαυμάτων". Συχνά, διαβάζουμε αυτό που ...θέλουμε να διαβάσουμε και δε βλέπουμε τα λάθη του κειμένου, όσες φορές και να το διαβάσουμε! --Geographe 10:19, 7 Ιουνίου 2007 (UTC)

Ανακτήθηκε από "http://el.wikipedia.org../../../%CE%B1/%CE%BE/%CE%B9/%CE%92%CE%B9%CE%BA%CE%B9%CF%80%CE%B1%CE%AF%CE%B4%CE%B5%CE%B9%CE%B1_%CF%83%CF%85%CE%B6%CE%AE%CF%84%CE%B7%CF%83%CE%B7%7E%CE%91%CE%BE%CE%B9%CE%BF%CF%83%CE%B7%CE%BC%CE%B5%CE%AF%CF%89%CF%84%CE%BF%CE%B9_%CE%B8%CE%AF%CE%B1%CF%83%CE%BF%CE%B9_e3f0.html"

##### Views

- Σχετικά με
- Συζήτηση
- Τελευταία έκδοση

##### Αναζήτηση